Guðni Valur Guðnason

**Guðni Valur Guðnason** (født 11. oktober 1995) er en islandsk friidrettsutøver som konkurrerer i diskoskast og kulestøt. Hans fremste meritt er gull i diskos under Det europeiske småstatsmesterskapet i friidrett 2018, og hun har også to gullmedaljer fra De europeiske småstatslekene. 

## Idrettskarriere
### 2013
Guðnason ble islandsk U23-mester (Meistaramót Íslands 15-22 ára) i kulestøt i 2013, med 14,87 meter.

### 2014
Han deltok i Reykjavík International Games i januar 2014, og kom der på sjetteplass i kulestøt. I det islandske mesterskapet innendørs kom han på fjerdeplass i kulestøt. 

Han satte personlig rekord med 6 kg kule i juni, med 16,83 meter, og i juli ble han islandsk U23-mester i kulestøt med 16,15 meter, i diskos med 49,45 meter, og i sleggekast med 44,22 meter. Han deltok i det islandske mesterskapet i friidrett 2014, og kom der på førsteplass i diskos, med 47,05 meter, og han kom på fjerdeplass i kulestøt. I Nordisk juniormesterskap i friidrett 2014 kom han på femteplass i kulestøt og diskos. Han satte der personlig rekord med 1,75 kg diskos, med 52,87 meter. 

### 2015
I Reykjavík International Games 2015 innendørs kom han på tredjeplass i kulestøt. Han kom på andreplass i kulestøt i det islandske U23-mesterskapet innendørs, bak Sindri Lárusson, og han kom på fjerdeplass i det islandske mesterskapet innendørs for senior. 

Utendørs deltok han i Lag-EM i friidrett 2015, der Island deltok i Second League, og han kom på fjerdeplass i diskos med ny personlig rekord på 57,89 meter. Han deltok i U23-EM i friidrett 2015, og fikk 15. beste resultat i kvalifiseringsrunden i diskos, og gikk dermed ikke til finalen. Den 26. juli ble han islandsk mester i diskos, med et bestekast på 55,90 meter.

I det islandske U23-mesterskapet utendørs i Sauðárkrókur i august vant han diskos og sleggekast, og han fikk sølv i spydkast og bronse i kulestøt.

### 2016
Han deltok i Reykjavík International Games 2016, og kom der på fjerdeplass i kulestøt, og han kom også på fjerdeplass i kulestøt i innendørsstevnet Botnia Games i Finland. I Nordisk mesterskap i friidrett innendørs 2016, og kom der på åttendeplass i kulestøt. Han vant kulestøt i det islandske U23-mesterskapet innendørs i februar. 

I juni deltok han i Det europeiske småstatsmesterskapet i friidrett 2016, og vant der diskos, foran Andreas Christou og Vladimir Tocari. Han deltok i diskos under EM i friidrett 2016, og fikk der 22. beste resultat i kvalifiseringsrunden, og kvalifiserte seg ikke til finalerunden. 

Han representerte Island under Sommer-OL 2016 i Rio de Janeiro, der han ble utslått i kvalifiseringen i diskoskast. Den 24. juli vant han diskos under det islandske mesterskapet i friidrett, med 56,83 som beste resultat. Han vant også diskos under Nordisk-baltisk U23-mesterskap i friidrett 2016. I det islandske U23-mesterskapet i slutten av juli vant hun diskos, sleggekast, kulestøt og spydkast.

### 2017
Guðnason vant kulestøt under Reykjavík Indoor Games 2017. To uker senere vant han kulestøt under det islandske mesterskapet i friidrett innendørs, og han vant også kulestøt under det islandske U23-mesterskapet innendørs. I European Cup Winter Throwing 2017 fikk han sølv i diskos i U23-klassen, bak Alin Alexandru Firfirică fra Romania. 

Han deltok i De europeiske småstatslekene 2017, der han vant diskos, og kom på fjerdeplass i kulestøt. Han representerte Island under Lag-EM i friidrett 2017 (Second League), og kom der på sjetteplass i diskos. I Islandsk mesterskap i friidrett 2017 vant han diskos med 58,11 meter, og han deltok i diskos under U23-EM i friidrett 2017, der han endte på femteplass. Han vant kulestøt og diskos i det islandske U23-mesterskapet utendørs. 

### 2018
Under Reykjavík Indoor Games 2018 kom han på andreplass i kulestøt, bak britiske Scott Lincoln. Han deltok i Nordisk mesterskap i friidrett innendørs 2018, der han kom på åttendeplass i kulestøt.

Det europeiske småstatsmesterskapet i friidrett 2018 ble arrangert i Schaan i Liechtenstein, og Guðnason vant der diskos. 

## Referanser


## Eksterne lenker
* 
*  Profil hos Europeam Athletics
*  Profil hos det islandske friidrettsforbundet